Meghívó a MELTE 2009. évi konferenciájára és közgyűlésére
Gyulafehérvár 2009. július 6.– július 10.

Kedves Kollégák!

A MELTE Intézőbizottsága megbízásából ezúton küldöm a gyulafehérvári vándorgyűlés meghívóját. Az alábbiakban olvasható a konferencia tervezett programja és a 2009. évi közgyűlés napirendje. Kérem a Tisztelt Kollégákat, hogy a csatolt válaszlapot – értelemszerűen kitöltve – abban az esetben is küldjék vissza, ha nem tudnak részt venni a programokon. 

A részvételi díj az NKA felé benyújtott pályázatunk függvénye. Önköltséges ára a részvételnek nem csekély, 20 Euro/fő/nap az első tájékoztatás szerint, ebbe bele nem számítva az útiköltséget. Útiköltségre, szállásköltségre és részvételi díjra egyaránt kértünk támogatást, döntés május végéig várható, amelyről azonnal igyekszünk tájékoztatni egyesületünk tisztelt tagjait. Terveink szerint és sikeres pályázat esetén mintegy 10.000 Ft-os hozzájárulásra lesz szükség személyenként, amiben már az útiköltség is benne van (tervezünk csoportos utazási lehetőséget is Budapestről). A jelentkezési lapok postára adásának határideje: 2009. június 8.

A jelentkezéseket követően újabb levelet küldünk a további tudnivalókkal kapcsolatban (végleges program, helyszín ismertetése, érkezés és regisztráció részletei, részvételi díj befizetése stb.). 

A MELTE 2009. ÉVI VÁNDORGYŰLÉSE GYULAFEHÉRVÁRON
RÉSZLETES PROGRAM (TERVEZET)

Időpont: 2009. július 6-július 10. (hétfő-péntek)
Helyszín: Gyulafehérvár (Alba Iulia), az Érsekség és a Szeminárium épületei
Házigazda: Gyulafehérvári Főegyházmegye és annak gyűjteményi intézményei
Felelős szervező: Dr. Janka György, a MELTE elnöke

Július 6. hétfő (utazás)
Utazás, érkezés. Ajánlott vonat: 355 Maros / Mures Intercity (Budapest Keleti pályaudvar 13.13, Gyulafehérvár 21.25)

Július 7. kedd (MELTE szakmai nap)
9.00-9.30	Ünnepélyes konferencia megnyitó az Auditorium Magnumban, a három gyűjteményi egyesület tagságának részvételével (EKE, MELTE, EME), köszöntők
10.00-10.30 Dr. Lakos János (vezető szakfelügyelő, MOL): Az egyházi levéltári szakfelügyelet 10 éves tapasztalatai
10.30-10.50	Dr. Szabadi István (Tiszántúli Ref. Egyházkerületi és Kollégiumi Levéltár, Debrecen, igazgató): Együttműködés a rendszerváltás után a Kárpát-medence református levéltáraiban
10.50-11.10	Czenthe Miklós (Evangélikus Országos Levéltár, igazgató): Határon túli kutatók az evangélikus levéltárakban
11.10-11.40	Vajk Ádám (Győri Egyházmegyei Levéltár, levéltáros), Dr. Lakatos Andor (Kalocsai Főegyházmegyei Levéltár, levéltárvezető): Győr-Burgenland és Kalocsa-Bácska intézményes és kutatói kapcsolatai
11.40-12.00	szünet
12.00-13.30	Fórum, kerekasztal beszélgetés az elhangzottak, ill. a levéltárügy aktuális kérdései kapcsán. Meghívott résztvevők-vendégek: Gorjánác Rádojka (OKM Levéltári Osztály, főosztályvezető helyettes), Künstler Ferenc (OKM Levéltári Osztály, főtanácsos), Dr. Gecsényi Lajos (MOL, főigazgató) Tyekvicska Árpád (MLE, elnök), Dr. Á. Varga László (ÖLT, elnök), Molnár László (MFLSZ, elnök)
14.00-14.45	ebéd
15.00-17.30	MELTE Közgyűlés
18.00-18.30	Ökumenikus istentisztelet a Székesegyházban
18.30-19.15	Székesegyház és kripta megtekintése (Dr. Kovács András vezetésével)
20.00		Fogadás az érsekség nagyebédlőjében

Július 8. szerda (közös gyűjteményi konferencia)
9.00-9.25	Dr. Marton József (Hittudományi Főiskola, Gyulafehérvár, Egyháztörténeti Tanszék): Az erdélyi egyházmegye 1000 éve
9.25-9.50	Dr. Ileana Dârjă (Batthyaneum Könyvtár, Gyulafehérvár, könyvtárigazgató): A Batthyanaeum könyvtár története
9.50-10.15	Dr. Bíró Doina (Batthyaneum Könyvtár, Gyulafehérvár, könyvtáros): Battyhányi Ignác püspök
10.15-10.40	Kurta József (Protestáns Teológiai Intézeti Könyvtár, Kolozsvár, könyvtáros): Református könyvtárügy
10.40-11.05	Bíró Gyöngyi (Országos Széchényi Könyvtár, Európai Könyvtörténeti Gyűjtemény, könyvtáros): A Kolozsvári Unitárius főiskola Régi Könyvtárának története.
11.05-11.30	szünet
11.30-12.05	Mihály Ferenc (Szováta, múzeumi tárgyrestaurátor): Fából készült műalkotások az erdélyi templomokban
12.05-12.30	H. Kolba Judit – Dr. Lovag Zsuzsa (a Magyar Nemzeti Múzeum és az Iparművészeti Múzeum nyugdíjas munkatársai, Bp.): Erdélyi műkincsek felmérése, leltározása
12.30-12.55	Horváth Iringó: (Entz Géza Alapítvány, Kolozsvár, művészettörténész): Református kegytárgyak
13.00-14.45	ebéd
15.30-15.50	Dr. Szögi László (ELTE Egyetemi Könyvtár és Levéltár, főigazgató): A gyulafehérvári érseki és főkáptalani levéltár
15.50-16.10	Bernád Rita (Gyulafehérvári Főegyházmegyei Levéltár, levéltáros): Gyűjtőlevéltárak a Gyulafehérvári Főegyházmegyében
16.10-16.30	Emődi András (Egyházmegyei Könyvtár és Levéltár, Nagyvárad): A váradi és szatmári egyházmegye könyvtár és levéltárügye
16.30-16.45	szünet
16.45-17.05	Dr. Sipos Gábor (Erdélyi Ref. Egyházkerület Központi Gyűjtőlevéltára, Kolozsvár, igazgató): Református levéltárügy, erdélyi könyvtáros és levéltáros képzés
17.05-17.25	Thomas Şindlariu (Erdélyi Szász Történeti Gyűjtemény, Nagyszeben): Evangélikus levéltárügy
17.25-17.45	Molnár B. Lehel (Unitárius Levéltár, Kolozsvár, igazgató): Unitárius levéltárügy
18.30-19.20	Székesegyházban gregorián ének-előadás

Július 9. csütörtök (szakmai kirándulás)
8.00-12.00	buszos kirándulás: Sárd, Magyarigen, Boroskrakkó, Tövis, Marosszentimre útvonalon (kb. 50 km)
12.00-13.45	ebéd
14.00-20.00	buszos kirándulás: Alvinc, Algyógy, Őraljaboldogfalva, Demsus, Szászváros útvonalon (kb. 250 km)

Július 10. péntek (hazautazás)
354 Maros / Mures Intercity (Gyulafehérvár 08.20, Budapest Keleti pályaudvar 14.47)

A MELTE 2009. évi közgyűlésének napirendje
Gyulafehérvár, 2009. július 7. (kedd) 15-17.30 óra.
Levezető elnök: Dr. Janka György, a MELTE elnöke
A tervezett napirendi pontok a következők:
1.) Jegyzőkönyvvezető, hitelesítők megválasztása
2.) Határozatképesség megállapítása
3.) Tárgysorozat elfogadása
4.) Beszámolók az Egyesület tevékenységéről
- elnöki (Dr. Janka György)
- titkári (Dr. Szabadi István)
- pénzügyi (Dr. Lakatos Andor)
- ellenőrző bizottsági 
5.) Új tagok felvétele
6.) Alapszabály módosítása
6.) Egyebek (a beérkező javaslatok alapján)
7.) A közgyűlés bezárása

Kérjük a Tisztelt Tagságot, hogy a napirenddel kapcsolatos javaslatait, megjegyzéseit írásban, legkésőbb június 6-ig juttassa el a MELTE Intézőbizottságához, mivel az alapszabály értelmében csak a közgyűlés időpontja előtt egy hónappal leadott napirendi javaslatok tárgyalhatók a közgyűlésen.
Az IB által javasolt, többször tárgyalt alapszabály-módosításra azért van ismét szükség, mert az illetékes megyei bíróság formai hiba miatt hiánypótlásra hívta fel az egyesületet, erre azonban csak közgyűlésen van lehetőség. Évközi rendkívüli közgyűlés összehívását a határozatképesség bizonytalansága miatt az Intézőbizottság nem tartotta megoldhatónak. Időben megküldjük mindenkinek alapszabályunk módosítására tett javaslatunkat. A fentiekhez idézem alapszabályunk 6. paragrafusának 7. bekezdését: „A benyújtott javaslatok akkor kerülhetnek napirendre, ha azokat legkésőbb egy hónappal az ülés kezdete előtt írásban benyújtották. Azokról az indítványokról, amelyek nem szerepelnek a napirendi pontok között, csak abban az esetben lehet határozatot hozni, ha a tárgyalandó ügy sürgősségét a megjelent tagok kétharmados többsége elismeri. Az Egyesület szabályzatának megváltoztatására vagy az Egyesület végleges feloszlatására vonatkozó javaslatok kizárólag akkor tárgyalhatók, ha azok a napirenden szerepelnek”. 

Debrecen, 2009. május 6.
						Tisztelettel:
													
	(Szabadi István)
	MELTE-titkár

JELENTKEZÉSI LAP – VÁLASZLAP
A MELTE 2009. évi vándorgyűlésére (Gyulafehérvár 2009. július 6-10.)

Kérjük a Tisztelt Kollégákat, hogy a válaszlapot – értelemszerűen kitöltve – abban az esetben is küldjék vissza, ha nem tudnak részt venni a  programon! A válaszokat-jelentkezéseket május 23-ig várjuk, a közreműködést előre is köszönjük! 

1.) NÉV: 	

2.) GYORS ELÉRHETŐSÉG (E-mail cím, telefon):	

3.) POSTACÍM (ahová a végleges programot küldhetjük):	

4.) RÉSZVÉTEL A 2009. ÉVI VÁNDORGYŰLÉSEN: IGEN – NEM

5.) RÉSZVÉTEL A VÁNDORGYŰLÉS EGYES PROGRAMJAIN:

közgyűlésen (07.07. du.): IGEN – NEM		kiránduláson (07.09.): IGEN – NEM

6.) SZÁLLÁS, ÉTKEZÉS IGÉNYLÉSE:
(Az igény jelzése a megfelelő rovatba írt „x” jellel lehetséges. 

Dátum	Reggeli	Ebéd 	Vacsora 	Szállás	
07.06. hétfő	-----------------	----------------			
07.07. kedd					
07.08. szerda					
07.09. csütörtök					
07.10. péntek		-----------------	-----------------	-----------------	

Dátum, aláírás:

A kitöltött adatlapokat az Egyesület titkára, Szabadi István címére kérjük elküldeni:

E-mail cím: iszabadi@drk.hu 	Fax: 52/516-870
Postacím: Tiszántúli Református Egyházkerületi Levéltár, 4044 Debrecen, Kálvin tér 16.
További információ: Szabadi István, tel.: 52/516-870, 30/299-6265